Mfumo na vaaki va langutela xiyimo xa le henhla xa phurofexinali eka vatirhela-mfumo. Phurofexinalzimu laha swi vula ku fika hi nkarhi, ku sungula swilo, ku tiyimisela, vuswikoti na nkoka wo antswisa vukorhokeri. Maambalelo ya fanele ku va laya nga basa nkarhi hinkwawo, ya xindzhuti naswono ya hlonipheka. Vathoriwa, ngopfu-ngopfu lava va tirhaka na vanhu, va fanele ku tivonela leswaku va nga ambali lero va languteka va ri ni vusopfa. "Ndzi karhatiwa na hi leswi Brigadier Netshiozwi a nga yena loyi a nga ndzi vitanela maphorisa," ku hlamusela Ringeta. "Ndza swi tiva na yena a a tirha hi ku landzelela swileriso swa n'wina. Se mina ndzi fanele ku sala kwihi xana Ndzi fanele ku n'wi byela yini Zwane xana? Ndzi kombela leswaku hiswi tshika swi nga hiyisa ekule. Sweswiu ngea wu tivi nchumu ndzi ba mandla. Kambe tsundzuka leswaku hambi yo famba enkoveni lundza ri ta vonaka. Sejeni Mbambu utwile a tsaka ku tsundzuxiwa ni ku nkhensiwa eka ntirho lowu. A swi n'wi lahlekelangi emiehleketweni leswaku u rhetile tani hi nhlampfi emilon'weni ya tingwenya ku kota ku funungula mbita ya manyala layo chavisa eHlanganani. U chochoverile endzeni ka mitwa ni rihlohlonya, a khokhovela ehansi ka marhavi layo oma ya mirhi ku kota ku ya fikelela khele ra vanwi va ngati ya vanhu van'wana. Katla ra yena ra ximatsi ri hisiwile hi kulu ra xibalesa lexi a xi kongome ku n'wi heleketa eka swikwembu swa kavona. Movha lowu a a wutirhisa loko arikarhi a lavisisa mhaka ya vugevenga lebyi wu ntshunxiwile swikurufu swa mavhilwa leswaku wu hundzuka sirha ra yena; kambe Xikwembu xi yime exikarhi ka yena na meno ya vuxungu bya rifu. Loko a ya helela hi ku heta ndzavisiso lowuvutomi byayena a byi nembelele ka ntlhanu eriweni ra ntima ra ku getsela ka meno. A a pone ri ahlamile naswona a a ngata swi rivala hi ku olova.